open-index/open-wikipedia-markdown huggingface dataset:
Joldijas jūra

thumb|200px|Joldijas jūra
**Joldijas jūra** bija auksts sāļūdens jūras baseins Baltijas jūras ieplakā, kas izveidojās no Baltijas ledus ezera un pastāvēja preboreālajā klimatiskajā periodā (pirms aptuveni 10 300—9500 gadiem). Šajā laikā bija samērā vēss un salīdzinoši sauss klimats. Nosaukums veidojies no gliemenes *Yoldia arctica* (tagad *[[Portlandia arctica]]* (J.E. Gray, 1824)), kas šajā periodā iekļuva jūrā no Atlantijas okeāna.

## Litoloģiskais raksturojums
Joldijas jūras nogulumi Latvijas teritorijā ir konstatēti pie Ventspils un Daugavas ietekas rajonā. Tos veido zilganpelēcīgi un tumši pelēki aleirīti ar mālu un smilšu starpkārtām, kā arī smalkgraudainas smiltis. Nogulumu biezums ir 6-10 metri. Šie nogulumi uzguļ virsū Baltijas ledus ezera nogulumiem, un tos pārsedz Ancilus ezera nogulumi. Šo nogulumu augšdaļa pie Ventspils atrodas 6-20 metri zem pašreizējā jūras līmeņa, bet pie Daugavas ietekas apmēram 25 metri zem jūras līmeņa.
[thumb|175px|Gliemene ''[Portlandia arctica*]]

== Paleontoloģiskais raksturojums ==
Jūras nogulumus raksturo Joldijas jūras sājūdens [[Kramaļģes|kramaļģu]] komplekss (104 sugas), kas pēc sastāva ir atšķirīgs, gan no Baltijas ledus ezera, gan no Ancilus ezera kramaļģu kompleksa. Šīs jūras faunu raksturo arī tur dzīvojošā [[Gliemenes|gliemene]] *Portlandia arctica*. Nogulumos ir sastopamas arī saldūdens [[Gliemeņvēži|gliemeņvēžu]] paliekas (*Candona candida*, *Candona neglecta*, *Cytherissa lacustris*, *Lymnocythere inopinata''). 

Šis ir periods, kuru raksturo holocēna IX zonas sporu-putekšņu komplekss.

## Hidroloģija
Joldijas jūras līmenis, domājams, Ventspils rajonā bija par 5 m zemāks, bet Daugavas ietekas rajonā par 15 m zemāks, kā pašlaik. 

## Ārējās saites
* Joldijas jūras relikts
* Maps of the Baltic`s early stages with revised ages compared to Björck (1995) and calibrated to calendar years BP (angliski)
Kortnija Lava

**Kortnija Mišela Lava** (; dzimusi **Kortnija Mišela Harisone** ()  Sanfrancisko, Kalifornijas štatā, ASV) ir amerikāņu vokāliste, dziesmu vārdu autore, mūziķe un aktrise. Viņa vislabāk pazīstama kā alternatīvā roka grupas *[[Hole]]* ritma ģitāriste un vadošā vokāliste. Vēl viņa bija pazīstama kā Kurta Kobeina atraitne.

*Hole* viņa dibināja 1989. gadā 25 gadu vecumā. 1990. gados viņi izdeva vairākus albumus, no kuriem daudzi sasniedza vairāku topu virsotnes un tika pozitīvi novērtēti. Tāpat K. Lava tika nominēta Zelta globusa balvai par lomu 1996. gada filmā "Nācija pret Leriju Flintu". Grupa oficiāli izjuka 2002. gadā, pēc tam K. Lava izpelnījās plašsaziņas līdzekļu uzmanību ar narkotiku lietošanu un likumu pārkāpumiem. 2000. gadu otrajā pusē mūziķe izgāja rehabilitācijas kursu un vēlāk izdeva *Hole* ceturto studijas albumu ar jaunu grupas sastāvu.

## Diskogrāfija
;Ar *Hole*
* *[[Pretty on the Inside]]* (1991)
* *[[Live Through This]]* (1994)
* *[[Celebrity Skin]]* (1998)
* *[[Nobody's Daughter]]* (2010)

;Solokarjera
* *[[America's Sweetheart]]* (2004)

## Atsauces

## Ārējās saites

* Oficiālā mājaslapa
Katažina Skovroņska

**Katažina Eva Skovroņska-Dolata** (; dzimusi  Varšavā, Polijā) ir profesionāla poļu volejboliste, Polijas sieviešu volejbola izlases dalībniece. Pašlaik (2011) pārstāv Turcijas līgas klubu *Fenerbahçe Acıbadem*.

Polijas izlases sastāvā viņa ir izcīnījusi zelta medaļu 2003. un 2005. gada Eiropas čempionātos. Piedalījusies 2008. gada Olimpiskajās spēlēs. *Fenerbahçe Acıbadem* sastāvā K. Skovroņska ir triumfējusi 2010. gada FIVB Pasaules klubu čempionātā. Šajā turnīrā viņa tika atzīta par turnīra vērtīgāko spēlētāju un bija labākā punktu guvēja visā turnīrā. 2010. gadā tika iegūts arī Turcijas Superkauss, 2010.—2011. gada CEV Čempionu līgā tika izcīnīta bronzas medaļa.

## Atsauces

## Ārējās saites
* Oficiālā mājaslapa
Is This Hyperreal?

***Is This Hyperreal?*** ir vācu digitālā hārdkora grupas Atari Teenage Riot ceturtais studijas albums. Tas ir pirmais studijas albums pēc grupas izjukšanas 2000. gadā.

## Skaņdarbu saraksts

## Atsauces
Naumovs

**Naumovs** (, no ebreju personvārda Naums (*Нау́м*); sieviešu dzimtē Naumova (*Нау́мова*)) ir slāvu cilmes uzvārds. Cilvēki ar šo uzvārdu:

* Aleksejs Naumovs (*Алексей Наумов*; 1955) — Latvijas krievu gleznotājs un mākslas pedagogs;
* Sergejs Naumovs (1969) — bijušais Latvijas hokejists.
Rebeka Soni

**Rebeka Soni** (; dzimusi ) ir amerikāņu peldētāja, specializējusies brasā.

R. Soni pašlaik pieder pasaules rekordi 100 m un 200 m brasā īsajā baseinā, kā arī viņa ir bijusī pasaules rekordiste abās šajās distancēs garajā baseinā. 2010. gadā viņa tika atzīta par gada labāko peldētāju pasaulē.

Piedalījusies divās Olimpiskajās spēlēs (, ). 2008. gadā Pekinā izcīnīja zelta medaļu 200 m brasā, kā arī sudrabu 100 m brasā un 4x100 m kompleksā stila stafetē. 2012. gadā Londonā izcīnīja zeltu 200 m brasā, 4x100 m kompleksā stila stafetē un sudrabu 100 m brasā.

Pasaules čempionātos garajā baseinā R. Soni ir izcīnījusi četrus zeltus un pa vienam sudrabam un bronzai, pasaules čempionātos īsajā baseinā viņa trīs reizes ir kļuvusi par čempioni un vienu reizi izcīnījusi sudrabu, *Pan Pacific* čempionātā amerikāņu peldētāja ir izcīnījusi trīs uzvaras.

## Personiskie rekordi

**Piezīmes**: WR = Pasaules rekords

*Pēdējoreiz atjaunots 2010. gada 17. decembrī.*

## Ārējās saites
*  

* ''USA Swimming'' profils
Demogrāfija

thumb|Pasaules iedzīvotāju demogrāfija no 1950. līdz 2100. gadam. Avots: United Nations — World Population Prospects 2017
**Demogrāfija** (, no  (*dēmos*) — 'tauta' un  (*graphō*) — 'rakstu') ir zinātne par iedzīvotājiem, kas pētī cilvēku dabisko kustību (dzimstību, mirstību, laulātību), mehānisko kustību (migrāciju), dažādu iedzīvotāju struktūru (dzimumstruktūru, vecumstruktūru, etniskās, ģimenes struktūras u.c.) kopsakarībā ar bioloģiskiem, ģeogrāfiskiem, sabiedriskiem, saimnieciskiem u.c. apstākļiem. 

Demogrāfija noskaidro iedzīvotāju atražošanas likumsakarības un uz to pamata izstrādā demogrāfiskās koncepcijas, teorijas, demogrāfijas politiku, kā arī prognozē demogrāfisko norišu attīstību. Uz demogrāfisko rādītāju pamata tiek plānota rūpniecības attīstība, valdības politika izglītības, dzīvokļu celtniecības, sociālā nodrošinājuma, transporta, nodokļu un citās jomās.

## Vēsture
Demogrāfiskās domas meklējamas jau antīkajā senatnē, tās bija sastopamas daudzās civilizācijās un kultūrās, piemēram, Senajā Grieķijā, Senajā Romā, Ķīnā un Indijā. To var atrast Hērodota, Tukidīda, Hipokrata, Epikūra, Protagora, Platona un Aristoteļa darbos.

1755. gadā Bendžamins Franklins publicēja eseju "Apsvērumi par cilvēces pieauguma, valstu apdzīvotības u. c. tendencēm", kurā prognozēja eksponenciālu pieaugumu britu kolonijās. Viņa darbs ietekmēja Tomasu Maltusu, kurš 18. gadsimta beigās rakstīja, ka ja netiks kontrolēts iedzīvotāju skaita pieaugums, tas pārsniegs pārtikas ražošanas pieaugumu, izraisot arvien pieaugošu badu un nabadzību. Maltuss tiek uzskatīts par intelektuālo tēvu idejām par pārapdzīvotību un izaugsmes ierobežojumiem. 

1855. gadā Beļģijas zinātnieks Akils Giljards (*Achille Guillard*) definēja demogrāfiju kā cilvēku sugu dabisko un sociālo vēsturi jeb matemātiskas zināšanas par iedzīvotāju populācijām, to vispārējām pārmaiņām un fizisko, pilsonisko, intelektuālo un morālo stāvokli.

Laika posmu no 1860. līdz 1910. gadam var raksturot kā pārejas periodu, kurā demogrāfija izauga no statistikas kā atsevišķa nozare.

## Skatīt arī
* Latvijas demogrāfija

## Atsauces

## Ārējās saites
Sāra Halke

**Sāra Halke** (; dzimusi  Otavā, Kanādā) ir vācu izcelsmes kanādiešu aktrise.

Pazīstama ar lomām ABC situāciju komēdijseriālā *[[Roseanne]]* (1993—1997), NBC/ABC medicīniskajā komēdijseriālā "Dakterīši" (2001—2010), *[[Adult Swim]]* animācijas zinātniskās fantastikas seriālā "Riks un Mortijs" (2013—pašlaik), kā arī *[[Netflix]]* drāmas seriālā *[[Firefly Lane]]* (2021—2023).

Halkei atveidoja arī lomas tādos seriālos kā "Kā es satiku jūsu māti" (2008—2009, 2014) un *[[Cougar Town]]* (2012). Filmējusies tādās filmās kā "Nogalini mani vēlāk" (*Kill Me Later*, 2001), "Haosa teorija" (*Chaos Theory*, 2007), "Mātes diena" (2016) un *[[The Wrong Missy]]* (2020)

## Atsauces

## Ārējās saites
Šarlota

**Šarlota** () ir pilsēta ASV, Ziemeļkarolīnas štata lielākā pilsēta un Meklburgas apgabala administratīvais centrs. Pēc 2010. gada ASV Tautas skaitīšanas datiem pilsētā dzīvo 731 424 iedzīvotāji. Pēc iedzīvotāju skaita šī ir 17. lielākā pilsēta valstī.

Šarlota ir liels ASV finanšu centrs, pašlaik šī ir otra lielākā banku bāzēšanās vieta valstī aiz Ņujorkas. Šeit bāzējas arī viena no lielākajām valsts bankām *[[Bank of America]]*. Šarlota ir mājvieta vairākiem Ziemeļamerikas augstāko līgu sporta spēļu klubiem: Nacionālās futbola līgas klubam Šarlotas "Panthers", Nacionālās basketbola asociācijas klubam Šarlotas "Hornets", kā arī šeit atrodas NASCAR Slavas zāle. Šarlotā bāzēts arī Amerikas hokeja līgas klubs Šarlotas "Checkers".

Pilsēta atrodas starp Apalačiem un Atlantijas okeānu, starp Vašingtonu un Atlantu.

## Atsauces

## Ārējās saites

*
Kastro

**Kastro** () ir spāņu cilmes uzvārds, retāk vārds. Cilvēki ar šo uzvārdu:

* Džovanna Arbuniča Kastro (*Giovanna Arbunic Castro*; 1964) — Čīles šahiste;
* Ektors Kastro (*Héctor Castro*; 1904—1960) — Urugvajas futbolists un treneris;
* Fidels Kastro (*Fidel Castro*; 1926) — Kubas revolucionārs un valsts vadītājs;
* Gonsalo Kastro (*Gonzalo Castro*; 1987) — Vācijas futbolists;
* Marija Kastro (*María Castro*; 1981) — spāņu aktrise;
* Rauls Kastro (*Raúl Castro*; 1931) — Kubas revolucionārs un valsts vadītājs;
* Rubens Kastro (*Rubén Castro*; 1981) — spāņu futbolists.
Džordžs Māršals

**Džordžs Katlets Māršals** (; dzimis , miris ) bija ASV militārpersona un 1953. gada Nobela miera prēmijas laureāts. Visu Otrā pasaules kara laiku bija ASV Armijas ģenerālis. Pēc kara pildīja ASV valsts sekretāra un aizsardzības sekretāra funkcijas.

Būdams valsts sekretārs, Dž. Māršals iniciēja plānu Eiropas valstu finansiālam atbalstam, kas atjaunotu pirmskara ekonomisko līmeni, kā arī samazinātu potenciālo PSRS ietekmi uz karā cietušajām valstīm. Tas vēlāk tika nosaukts par Māršala plānu.

1943. un 1947. gadā ietekmīgais amerikāņu žurnāls *[[TIME]]* atzina Dž. Māršalu par Gada cilvēku.

## Atsauces

## Ārējās saites

*
Sanhuana

**Sanhuana** () ir Puertoriko galvaspilsēta un pašvaldība. Saskaņā ar 2000. gada ASV Tautas skaitīšanas datiem Sanhuanā dzīvo 420 326 iedzīvotāju. Pilsētu dibināja spāņu kolonizatori 1521. gadā. Puertoriko galvaspilsēta ir otra vecākā eiropiešu dibinātā pilsēta Amerikā aiz Dominikānas galvaspilsētas Santodomingo.

Pilsētā atrodas vairākas vēsturiskas celtnes, kā arī Sanhuanas bijušie aizsardzības forti. Mūsdienās šeit atrodas viena no Puertoriko svarīgākajām ostām. Pilsētā ir notikuši vairāki svarīgi sporta pasākumi, piemēram, 1979. gada Panamerikas spēles.

## Atsauces

## Ārējās saites

* Mājaslapa
Māris Rudzītis

**Māris Rudzītis** (dzimis  Rīgā, miris  Rīgā, apglabāts Rīgas Meža kapos) bija latviešu kinooperators, kinorežisors un kinoscenārists.

## Biogrāfija
Māris Rudzītis dzimis  Rīgā. Studējis Vissavienības valsts kinematogrāfijas institūtā operatoru fakultātē. Pēc studiju beigšanas 1956. gadā uzsāka operatora darbu Rīgas Kinostudijā. Spēlfilma "Zvejnieka dēls", I Vissavienības kinofestivālā Maskavā, saņēma veicināšanas prēmiju operatoram par darbu pie filmas (1958). Pēc gada, Rīgā, viņš saņēma apbalvojumu par labāko operatora darbu filmā "Latviešu strēlnieka stāsts".

Par Rudzīša pirmo režisēto filmu kļuva spēlfilma "Diena bez vakara". Tika sarakstīti arī daži filmu scenāriji. Novārtā netika atstāta arī pamatnodarbošanās, viņš kā operators piedalījies daudzās filmās ("Cielaviņas armija" (1964), ""Tobago" maina kursu" (1966) un citās).

Precējies ar režisora asistenti Dagniju Rudzīti. Pārim 1963. gadā piedzimusi meita.

## Filmogrāfija

### Režisors
* 1962 — "Diena bez vakara"
* 1967 — "Cīruļi atlaižas pirmie"

### Operators
* 1956 — "Cēloņi un sekas"
* 1957 — "Zvejnieka dēls"
* 1958 — "Latviešu strēlnieka stāsts"
* 1958 — "Rita"
* 1959 — "Ilze"
* 1960 — "Vētra"
* 1964 — "Cielaviņas armija"
* 1965 — ""Tobago" maina kursu"
* 1966 — "Rīta miglā"
* 1969 — "Stari stiklā"
* 1972 — "Egle rudzu laukā"
* 1972 — "Vālodzīte"
* 1973 — "Oļegs un Aina"

### Operatora asistents
* 1956 — "Pēc vētras"

### Scenārija autors
* 1967 — "Cīruļi atlaižas pirmie"
* 1970 — "Karalienes bruņinieks"

## Ārējās saites
* Kino Muzejs
Olehs Tverdovskis

**Olehs Tverdovskis** (; dzimis ) ir bijušais ukraiņu izcelsmes Krievijas hokejists, aizsargs, Krievijas hokeja izlases dalībnieks. Karjeras gaitā 11 sezonas aizvadījis Nacionālās hokeja līgas klubos Anahaimas "Mighty Ducks", Vinipegas "Jets", Fīniksas "Coyotes", Karolīnas "Hurricanes" un Losandželosas "Kings". Kopumā NHL aizvadījis 713 spēles, tajās atzīmējoties ar 317 rezultativitātes punktiem.

## Spēlētāja karjera
Savu profesionālā spēlētāja karjeru Tverdovskis uzsāka 1992. gadā, spēlējot Maskavas "Krylia Sovetov" rindās. Pēc otrās klubā aizvadītās sezonas 1994. gada NHL draftā Oļehu ar augsto 2. numuru izvēlējās Anahaimas "Mighty Ducks", un jau tanī pašā vasarā Tverdovskis devās uz Ziemeļameriku, kur sava pirmajā NHL sezonā Anahaimas kluba rindās aizvadīja 36 spēles. 1996. gadā Oļehs tika aizmainīts uz Vinipegas "Jets", kas tā paša gada vasarā pārtapa par Fīniksas "Coyotes" vienību. Tieši 1996.—97. izrādījās Tverdovska rezultatīvākā sezonas viņa NHL karjerā — Oļehs 82 spēlēs atzīmējās ar 55 rezultativitātes punktiem. 1999. gada vasarā Tverdovskis tika aizmainīts atpakaļ uz "Mighty Ducks" rindām. 2002. gada vasarā Oļehs pievienojās Ņūdžersijas "Devils" vienībai, lai nākamās sezonas izskaņā kopā ar klubu izcīnītu Stenlija kausu.

Pēc kausa izcīnīšanas Oļehs izlēma atgriezties Eiropā, pievienojoties Krievijas Superlīgas klubam Omskas "Avangard", kurā aizvadīja divas sezonas, 2004. gadā kļūstot arī par Krievijas čempionu. Tanī pašā sezonā viņš izcīnīja arī Zelta nūju, kuru pasniedz katras sezonas līgas vērtīgākajam spēlētājam. 2005. gada vasarā Oļehs parakstīja līgumu ar Karolīnas "Hurricanes" vienību. 2005.—06. sezonā Oļehs otro reizi savā karjerā izcīnīja Stenlija kausu. 2006.—07. sezonu Tverdovskis aizvadīja Losandželosas "Kings" rindās, taču tad otro reizi atgriezās Eiropā.

2007. gadā Oļehs pievienojās Ufas "Salavat Julajev" rindām. 2008. gadā Oļehs izcīnīja kārtējo Krievijas čempiona titulu, bet 2011. gadā izcīnīja Gagarina kausu. 2011.—12. sezonā Tverdovskis turpināja spēlēt "Salavat Julajev" rindās, taču novembra beigās līgumu ar Tverdovski klubs lauza. Aizsargs pievienojas Magņitogorskas "Metallurg" rindām, tās sastāvā aizvadot arī 2012.—13. gada sezonu, pēc kuras Tverdoskis beidza karjeru.

Krievijas izlases rindās spēlējis 2002. gada olimpiskajās spēlēs, tajās izcīnot bronzas medaļas, kā arī četros Pasaules čempionātos, 2009. gadā izcīnot Pasaules čempiona titulu.

## Spēlētāja statistika
### Klubu statistika

### Izlases statistika

## Ārējās saites
Māršals

**Māršals** (,  (Apvienotajā Karalistē),  (Amerikas Savienotajās Valstīs)) ir angļu uzvārds. Personas ar šādu uzvārdu:

* Alfrēds Māršals (*Alfred Marshall*, 1842—1924) — britu ekonomists,
* Džordžs Māršals (*George Marshall*, 1880—1959) — ASV militārpersona,
* Frenks Māršals (*Frank Marshall*, 1877—1944) — ASV šahists,
* Gerijs Māršals (*Garry Marshall*, 1934—2016) — ASV aktieris, kinorežisors,
* Kērtiss Māršals (*Kurtis Marshall*, dzimis 1997) — austrāliešu vieglatlēts, kārtslēcējs;
* Robs Māršals (*Rob Marshall*; dzimis 1960) — ASV kinorežisors, teātra režisors un horeogrāfs.

## Skatīt arī
* Maršals
Venera-1

**Venera-1** (*Венера-1*) bija 1961. gadā PSRS palaista zonde (automātiskā starpplanētu stacija), kas paredzēta Veneras pētījumiem. Tā kļuva par pirmo kosmisko aparātu, kas palidojis garām Venerai, lai gan uz to brīdi tas nedarbojās.

 bija pirmais mēģinājums palaist zondi (eksemplārs *1VA № 1*) uz Veneru ar mērķi trāpīt planētā, tur nogādājot īpašu vimpeli. Diemžēl pēc ieiešanas orbītā neiedarbojās augšējās pakāpes dzinējs, un zonde palika Zemes orbītā. Oficiāli palaišanas mērķis netika publiskots, paziņoja, ka palaists «Smagais pavadonis» (Tjažolyj sputnik).

## Uzbūve
Kosmiskais aparāts sastāvēja no cilindriska korpusa ar sfērisku augšējo daļu. Tā augstums bija 2,035 m un diametrs 1,05 m. Elektroenerģiju nodrošināja divi saules bateriju paneļi, kuri uzlādēja sudraba cinka akumulatorus. 2 m diametra paraboliskā antena nodrošināja signāla raidīšanu uz Zemi 922,8 MHz frekvencē. 

No zinātniskās aparatūras *Venera-1* bija uzstādīti: magnetometrs, divi jonu slazdi, mikrometeorītu detektors, Geigera skaitītājs, scintilācijas detektors kosmiskās radiācijas mērīšanai.

## Lidojuma gaita
Otrā eksemplāra *1VA № 2* palaišana notika  02:09:00&nbsp;UTC ar nesējraķeti Molnija no Baikonuras kosmodroma. Vispirms tā ar augšējo pakāpi tika ievadīta 229 × 282 km Zemes orbītā. Pirmā vijuma beigās tika iedarbināts ceturtās pakāpes dzinējs, kas šoreiz nostrādāja kā paredzēts, un zonde tika ievadīta trajektorijā uz Veneru. Zondei tika dots nosaukums *Venera-1*.

Sakaru seansā tika konstatēta saules orientācijas sistēmas nestabila darbība. Pēc kosmiskā aparāta programmas šādā gadījumā tas tika iegriezts ap asi, kas orientēta uz Sauli un izslēgts vairums ierīču, lai taupītu elektroenerģiju. Starp izslēgtajām ierīcēm bija arī uztvērējs, tā ka zuda iespējas no Zemes uzsākt sakaru seansu. Pēc programmas nākamais sakaru seanss bija paredzēts pēc piecām dienām. 17. februārī, kā paredzēts, zonde veica sakaru seansu. Arī šoreiz izrādījās, ka traucēta orientācijas sistēma. Nākamajā reizē 22. februārī un vēlāk vairs neizdevās nodibināt sakarus. 

Pēc ballistiskiem aprēķiniem 19.—20. maijā *Venera-1* palidoja aptuveni 100 000 km attālumā no Veneras. Ar britu Džodrela Benka radioteleskopu daži vāji signāli no zondes tika uztverti jūnijā. Pašlaik *Venera-1* atrodas heliocentriskā orbītā.

## Rezultāti
Saules orientācijas sistēmas kļūmes iemesls bija optiskā sensora nehermētiskums, kā rezultātā tas pārkarsa. Tika nolemts turpmāk kosmisko aparātu radiouztvērējus nekad neizslēgt, lai būtu iespējams jebkurā brīdī ar tiem sazināties.

## Ārējās saites
* ВПЕРВЫЕ К ВЕНЕРЕ fragments no B. Čertoka «*Ракеты и люди. Фили — Подлипки — Тюратам*» 
* Автоматическая межпланетная станция "Венера-1" РИА Новости, Инфографика. Станислав Сырецких, 2011
Myspace

***Myspace***, tiek stilizēts kā ***My_____***, iepriekš zināms kā ***MySpace***, ir tiešsaistes sociālā tīkla tīmekļa vietne. Brīvās piekļuves tīmekļa vietnes īpašnieks ir *News Corporation*, kuras mītne atrodas ASV Kalifornijas štata Beverlihilsā. Tīmekļa vietne tika atvērta 2003. gadā. Tās moto ir "Vieta draugiem" (*A Place for Friends*).

*Myspace* kļuva par ASV populārāko sociālo tīklu 2006. gada jūnijā, šajā pozīcijā portāls noturējās visu 2007. un 2008. gadu. 2008. gada aprīlī populārāko tīmekļa vietņu sarakstā to apsteidza galvenais konkurents *[[Facebook]]*.

*Myspace* uzņēmumā strādā 1000 darbinieku. Vidēji mēnesī šo tīmekļa vietni apmeklē 43,2 miljoni lietotāju.

## Atsauces

## Ārējās saites
* Oficiālā tīmekļa vietne
Fēlikss Mendelszons

**Jakobs Ludvigs Fēlikss Mendelszons Bartoldi** (; dzimis  Hamburgā, Vācijā, miris  Leipcigā, Vācijā) bija vācu agrīnā romantisma komponists, pianists, ērģelnieks un diriģents.

Mendelszons ir vislabāk pazīstams kā "Kāzu marša" autors. Viņš ir filozofa Mozesa Mendelszona mazdēls, komponists piedzima ietekmīgā ebreju ģimenē.

Viņš jau bērnībā tika uzskatīts par mūzikas brīnumbērnu, taču jaunā komponista vecāki neieguldīja finanses talanta attīstībā. Vācijā Mendelszons ātri guva lielus panākumus, pēc tam sāka apceļot Eiropu. Panākumus viņš guva arī Apvienotajā Karalistē, kur notika vairāku viņa darbu pirmizrādes. Viņš dibināja Leipcigas konservatoriju, kas mūsdienās pazīstama kā Leipcigas Mūzikas un teātra universitāte. Viņš ir sacerējis vairākas simfonijas, koncertus, oratorijas, klavieru mūziku un kamermūziku. "Kāzu maršu" Mendelszons sacerēja 1842. gadā. Pamatā rakstīja klavieru skaņdarbus.

Mendelszons ir viens no romantisma pazīstamākajiem komponistiem.

## Atsauces

## Ārējās saites

* Bezmaksas partitūras
Deniss Čerkovskis

**Deniss Čerkovskis** (dzimis  Rīgā) ir latviešu modernās pieccīņas sportists. LOV sastāvā ir kopš 1998. gada.

Piedalījies četrās Olimpiskajās spēlēs (, , , ). 2000. gadā Sidnejā izcīnīja 18. vietu, 2004. gadā Atēnās bija viens no veiksmīgākajiem Latvijas olimpiešiem (4. vieta), 2008. gadā Pekinā izcīnīja 11. vietu, savukārt pēc četriem gadiem Londonā ieņēma 19. vietu.

Papildu panākumiem Atēnu Olimpiskajās spēlēs vēl ir izcīnījis 2005. gada Eiropas čempionātā 2. vietu ar 5600 punktiem, Pasaules čempionātos augstākais sasniegums ir 2004. gadā iegūtā 5. vieta ar 5512 punktiem. Divas reizes ierindojies pirmajā trijniekā Pasaules kausa izcīņas posmos.

## Starts Olimpiskajās spēlēs

## Atsauces

## Ārējās saites

* LOV profils
Ališija Sakramone

**Ališija Marija Sakramone** (; dzimusi  Bostonā, Masačūsetsas štatā, ASV) ir profesionāla amerikāņu vingrotāja.

A. Sakramone trenēties vingrošanā sāka astoņu gadu vecumā, 2002. gadā sāka piedalīties elites sacensībās un jau nākamajā gadā pievienojās ASV nacionālajai izlasei. Nacionālajā čempionātā laika posmā no 2004. līdz 2008. gadam viņa kopumā izcīnīja 12 medaļas, tai skaitā sešas zelta. Pasaules čempionātos laikposmā no 2005. līdz 2007. gadam sportiste kļuva par divkārtējo čempioni, kā arī izcīnīja piecas cita kaluma medaļas. 2008. gada Olimpiskajās spēlēs Pekinā viņa izcīnīja sudraba medaļu komandu sacensībās. 2010. gadā A. Sakramone izcīnīja ASV un Pasaules čempionātu zeltu atbalsta lēcienā. Ar izcīnītām deviņām medaļām Pasaules čempionātos viņa kopā ar Nastju Ļukinu un Šenonu Milleri ierindojas pirmajā vietā starp visvairāk medaļas Pasaules čempionātā izcīnījušajām amerikāņu vingrotājām.

## Atsauces

## Ārējās saites

*  

* USA Gymnastics profils
1979. gada NHL drafts

**1979. gada NHL drafts** bija 17. NHL drafts, kurš notika 1979. gada 9. augustā Monreālā.

## 1. kārta

## 2. kārta

## 3. kārta

## 4. kārta

## 6. kārta
Pelle Lindbergs

**Pelle Lindbergs** (; dzimis 1959. gada 24. maijā, miris 1985. gada 11. novembrī) bija zviedru hokejists, vārtsargs, Zviedrijas hokeja izlases dalībnieks. 1985. gadā P. Lindbergs izcīnīja Vezinas balvu, ko piešķir NHL sezonas labākajam vārtsargam.

## Spēlētāja karjera
1977. gadā P. Lindbergs debitēja Zviedrijas 1. dīvīzijas klubā Hamarbijas IF. Tā sastāvā viņš aizvadīja divas sezonas, bet tad 1979. gada NHL draftā viņu izvēlējās Filadelfijas "Flyers" vienība. Nākamo sezonu P. Lindbergs aizvadīja Zviedrijas Elitsērijas klubā Stokholmas "AIK Ishockey", taču 1980. gada vasarā devās uz Ziemeļameriku, lai 1981.—82. sezonā debitētu "Flyers" rindās. Jau 1982. gadā Lindbergs kļuva par "Flyers" pamatvārtsargu, un 1984.—85. sezonā, izcīnot 40 uzvaras, ieguva Vezinas balvu.

Zviedrijas hokeja izlases rindās spēlējis 1980. gada Olimpiskajās spēlēs, tajās izcīnot bronzas medaļu, kā arī 1979. un 1983. gada Pasaules čempionātos, 1979. gadā palīdzot izlasei izcīnīt bronzas medaļas.

"Flyers" rindās P. Lindbergs uzsāka arī 1985.—86. sezonu, taču tad, 1985. gada 10. novembrī, viņa vadītā automašīna ietriecās sienā netālu no kādas sākumskolas Somerdeilā, Ņūdžersijā. Nākamajā dienā P. Lindbergs no gūtajām traumām mira. Viņš tika uzturēts pie dzīvības, līdz no Zviedrijas ieradās viņa tēvs, lai atvadītos no dēla. 1986. gada NHL Visu Zvaigžņu spēles balsojumā P. Lindbergs bija pārliecinošs līderis. Tā bija pirmā reize Ziemeļamerikas profesionālā sporta vēsturē, kad spēlētājs pēc nāves iebalsots starp Visu zvaigžņu spēles dalībniekiem.

P. Lindbergs bija pirmais vārtsargs hokeja vēsturē, kas ūdens pudeli ņēma līdzi spēlē, novietojot to virs vārtiem. Viņš tā darīja, lai cīnītos ar atūdeņošanos, no kuras bieži cieta.

## Ārējās saites
Mišela Kvana

**Mišela Vingshena Kvana** (, ; dzimusi  Torensā, Kalifornijas štatā, ASV) ir profesionāla ķīniešu izcelsmes ASV daiļslidotāja, startē individuālajās sacensībās.

M. Kvana ir piedalījusies divās olimpiskajās spēlēs (1998, 2002). 1998. gadā Nagano viņa izcīnīja sudrabu, 2002. gadā Soltleiksitijā — bronzu. Tāpat viņa ir pieckārtēja pasaules čempione (1996, 1998, 2000, 2001 & 2003), kas ir otrs labākais sasniegums starp individuālo sacensību dalībniecēm. ASV čempionātos viņa ir triumfējusi deviņas reizes, kas ir dalīts rekords starp sievietēm.

Lielākajās sacensībās viņa startēja vairāk nekā desmitgadi, šajā laikposmā izcīnītās medaļas viņu padara par medaļām bagātāko ASV daiļslidotāju. Tāpat M. Kvana tiek uzskatīta par vienu no visu laiku izcilākajām daiļslidotājām. ASV viņa ir ne tikai viena no slavenākajām daiļslidotājām, bet arī sportistēm.

## Atsauces

## Ārējās saites
NASCAR

**Nacionālā sērijauto sacīkšu asociācija** (), saīsināti **NASCAR**, ir Amerikā lielākā sērijauto sporta sacensību līga. To dibināja Bills Frānss 1947.—1948. gadā. Kopš 2009. gada līgas prezidents ir Braians Frānss, Billa Frānsa mazdēls. Lielākie sacensību seriāli, ko pārrauga NASCAR, ir *Sprint Cup Series*, *Nationwide Series* un *Camping World Truck Series*. NASCAR pārraudzībā ir 100 trases, kurās notiek ap 1500 sacīkstes, tās atrodas 39 ASV štatos, kā arī Kanādā. NASCAR vadība atrodas Deitonbīčā, Floridā.

NASCAR sacensības ir vienas no ASV visskatītākajām sporta pārraidēm. Tāpat tās tiek pārraidītas vairāk nekā 150 valstīs. Viens no visu laiku veiksmīgākajiem NASCAR braucējiem ir Ričards Petijs.

## Atsauces

## Ārējās saites

* Oficiālā mājaslapa
Lindbergs

**Lindbergs** (; sieviešu dzimtē **Lindberga**) ir zviedru cilmes uzvārds. Cilvēki ar šo uzvārdu:

* Čārlzs Lindbergs (*Charles Lindbergh*; 1902—1974) — amerikāņu aviators;
* Pelle Lindbergs (*Pelle Lindbergh*; 1959—1985) — zviedru hokejists;
* Viktors Lindbergs (*Victor Lindberg*; 1875—1951) — jaunzēlandiešu ūdenspolo spēlētājs, olimpiskās zelta medaļas ieguvējs.

## Skatīt arī
* Lindberjs
Kontinentālās hokeja līgas labāko spēlētāju uzskaitījums

Šis ir Kontinentālās hokeja līgas katras sezonas **labāko spēlētāju uzskaitījums** pēc dažādiem statistikas kritērijiem:

## Regulārā sezona
### Rezultatīvākais spēlētājs

### Labākais vārtu guvējs

### Visvairāk rezultatīvas piespēles atdevušais spēlētājs

### Labākais lietderības koeficients

### Visvairāk soda minūšu saņēmušais spēlētājs

### Labākie aizsargi
#### Rezultatīvākais aizsargs

#### Labākais vārtu guvējs starp aizsargiem

### Labākie vārtsargi
#### Labākais vidēji spēlē atvairīto metienu procents

#### Labākais vidēji spēlē ielaisto vārtu rādītājs

## Izslēgšanas kārta
### Rezultatīvākais spēlētājs

### Labākais vārtu guvējs

### Visvairāk rezultatīvas piespēles atdevušais spēlētājs

### Labākais lietderības koeficients

### Visvairāk soda minūšu saņēmušais spēlētājs

### Labākie vārtsargi
#### Labākais vidēji spēlē atvairīto metienu procents

#### Labākais vidēji spēlē ielaisto vārtu rādītājs
Kristians Ērhofs

**Kristians Ērhofs** (; dzimis ) ir bijušais vācu hokejists, aizsargs, Vācijas hokeja izlases dalībnieks. Karjeras laikā aizvadījis 789 spēles dažādos Nacionālās hokeja līgas klubos. Izlases sastāvā izcīnījis 2018. gada olimpisko spēļu sudraba medaļu.

## Spēlētāja karjera
2001. gada NHL draftā viņu Sanhosē "Sharks" izvēlējās ar kopējo 106. kārtas numuru.

Pirms karjeras NHL viņš spēlēja vairāku Vācijas līgu klubos, tai skaitā DEL līgas Krēfeldes "Pinguine" kluba sastāvā. 2003. gadā K. Ērhofs kļuva par Vācijas čempionu kluba sastāvā. 2003.—2004. gada sezonā viņš pārcēlās uz Ziemeļameriku. Pirmo pusotru sezonu viņš aizvadīja AHL līgas Klīvlendas "Barons" kluba sastāvā, 2005.—2006. gada sezonā viņš pievienojās "Sharks" klubam. 2009. gada augustā vācu hokejists tika aizmainīts uz Vankūveras "Canucks", taču 2011. gada vasarā pievienojās Bufalo "Sabres" sastāvam.

2012.—2013. gada NHL lokauta laikā Ērhofs spēlēja Krēfeldes "Pinguine" rindās. 2014. gada vasarā pievienojās Pitsburgas "Penguins", taču gadu vēlāk noslēdza viena gada līgumu ar Losandželosas "Kings". 2015.—16. gada sezonas gaitā tika aizmainīts uz Čikāgas "Blackhawks". Oktobrī uz pārbaudes laiku pievienojās Bostonas "Bruins", taču līgums ar Ērhofu netika noslēgts un viņš atgriezās Vācijas hokeja līgā, pievienojoties Ķelnes "Haie". "Haie" rindās aizvadīja divas sezonas, līdz 2018. gada martā paziņoja par karjeras beigšanu.

Vācijas izlases sastāvā ir spēlējis četrās Olimpiskajās spēlēs (2002, 2006, 2010, 2018), septiņos Pasaules čempionātos (2002, 2003, 2005, 2010, 2013, 2016, 2017), kā arī 2004. gada Pasaules kausā.

## Ārējās saites

*
* NHL profils 
* The Internet Hockey Database profils
Elpaso

**Elpaso** () ir pilsēta Teksasas štatā, ASV, Elpaso apgabala administratīvais centrs. Saskaņā ar 2010. gada tautas skaitīšanas datiem pilsētā dzīvo 649 121 iedzīvotājs. Tā ir sestā lielākā pilsēta štatā un 19. lielākā visā valstī. 2010. gadā Elpaso ieguva prestižo *All-America City Award* balvu. Pilsētā atrodas Teksasas universitāte un Teksasas tehniskā veselības zinātņu centra universitāte (*Texas Tech University Health Sciences Center*). Pilsētas pierobežā atrodas viens no ASV lielākajiem militārajiem kompleksiem *Fort Bliss*. Elpaso raksturīgs karsts tuksnešu klimats ar ļoti karstām, sausām vasarām un mērenām ziemām. Lielākā daļa iedzīvotāju ir baltie (77,8%), tikai 3,1% ir afroamerikāņi. Elpaso ir bāzēti vairāki Ziemeļamerikas zemāko sporta spēļu līgu klubi. Tā ir otra lielākā pilsēta kontinentālajā ASV daļā, kurā nav neviena Ziemeļamerikas četru lielo līgu (NBA, NHL, NFL, MLB) kluba.

## Atsauces

## Ārējās saites

* Oficiālā mājaslapa
Misa (stacija)

**Misa** ir dzelzceļa stacija līnijā Jelgava I—Krustpils, kas atrodas Bauskas novada Vecumnieku pagastā, Misas ciemā. No stacijas atzarojas kūdras ieguvei izbūvētā šaursliežu dzelzceļa līnija uz dienvidiem līdz Briģu tīrelim.

## Vēsture
Stacija atklāta 1920. gadā. 1940. gadā izbūvēts šaursliežu dzelzceļš uz vietējo kūdras fabriku. 1970. gados līdz ar fabrikas pārcelšanu citā vietā izbūvēts platsliežu atzarojums. Kopš 2000. gada pasažieru satiksme stacijā vairs nepastāv.

## Attēlu galerija

Attēls:Luksofors Misas stacijā.JPG|Ieejas luksorofs
Attēls:Pārbrauktuve Misas stacijā.JPG|Pārbrauktuve
Attēls:Pievedceļš Misas stacijā.JPG|Slēgts pievedceļš uz uzņēmumu "Misas kūdra"
Attēls:Misas stacijā.JPG|
Attēls:Sliežu ceļi Misas stacijā.JPG|Sliežu ceļi
Attēls:Pasažieru platforma Misas stacijā.JPG|Pasažieru platforma



## Atsauces
Iļja Brizgalovs

**Iļja Brizgalovs** (; dzimis  Toljati, Krievijas PFSR, PSRS) ir bijušais krievu hokejists, vārtsargs. Karjeras laikā aizvadījis 12 sezonas Nacionālajā hokeja līgā, 2007. gadā Anahaimas "Mighty Ducks" sastāvā izcīnot Stenlija kausu. Krievijas hokeja izlases sastāvā kļuvis par 2009. gada Pasaules čempionu, kā arī izcīnījis Soltleiksitijas Olimpisko spēļu bronzas medaļas.

## Spēlētāja karjera
2000. gada NHL draftā viņu izraudzījās Anahaimas "Mighty Ducks" ar kopējo 44. kārtas numuru. Anahaimas "Ducks" ("Mighty Ducks" jaunais kluba nosaukums) sastāvā 2007. gadā I. Brizgalovs izcīnīja Stenlija kausu. Karjeru uzsāka 1999. gadā Krievijas otrajā līgā, tad pusotru sezonu aizvadīja Toljati "Lada" sastāvā Krievijas Superlīgā. Kopš 2001.—2002. gada sezonas viņš spēlē Ziemeļamerikā: Anahaimas "Mighty Ducks", Anahaimas "Ducks", Sinsinati "Mighty Ducks" (AHL) un Fīniksas "Coyotes". "Coyotes" pārstāvēja no 2007.—2008. līdz 2011.—2012. gada sezonai, pēc tam pārgāja uz Filadelfijas "Flyers".

Uzreiz pēc 2012.—13. gada sezonas noslēguma "Flyers" krievu vārtsarga līgumu izpirka. Novembrī hokejists parakstīja līgumu ar Edmontonas "Oilers", tās sastāvā aizvadot 20 spēles, taču martā Brizgalovs tika aizmainīts uz Minesotas "Wild" rindām. 2014. gadā uz pārbaudes laiku pievienojās Anahaimas "Ducks", tās sastāvā nākamajā sezonā aizvadot 8 spēles. Pēc sezonas beigām Brizgalovs noslēdza profesionāļa karjeru.

Krievijas izlases sastāvā ir izcīnījis sudraba medaļu 2000. gada Pasaules U-20 čempionātā, bronzas medaļu 2002. gada ziemas olimpiskajās spēlēs un 2009. gada Pasaules čempionāta. Vēl ir piedalījies 2000. gada Pasaules čempionāta (11. vieta), 2004. gada Pasaules kausā (5. vieta), 2006. gada ziemas olimpiskajās spēlēs (4. vieta) un 2010. gada ziemas olimpiskajās spēlēs (6. vieta).

## Ārējās saites
El Paso

**El Paso** var būt:
* ''El Paso'' (mākslinieku grupa) — spāņu mākslinieku grupa,
* Elpaso — pilsēta Teksas štatā.
Torres

***Torres*** (dažreiz ***Torrez*** vai ***Torrès***) ir uzvārds katalāņu, portugāļu un spāņu valodā, kas nozīmē "torņi". *Torres* ir 50. visizplatītākais uzvārds Amerikas Savienotajās Valstīs un 11. visizplatītākais spāņu uzvārds. Tas ir izplatīts uzvārds Puertoriko, Dominikānas Republikā, Spānijā, Portugālē, Kolumbijā, Peru, Kubā, Meksikā, Venecuēlā un Filipīnās, kā arī citviet. Itālijā un citās valstīs tas sastopams kā sefārdu uzvārds. *Torres* var būt:

* Torresa — spāņu valodas uzvārds sieviešu dzimtē;
* Torress — spāņu valodas uzvārds vīriešu dzimtē;
* Torrisa — portugāļu valodas uzvārds sieviešu dzimtē;
* Torriss — portugāļu valodas uzvārds vīriešu dzimtē;
* Torreša — portugāļu valodas uzvārds sieviešu dzimtē;
* Torrešs — portugāļu valodas uzvārds vīriešu dzimtē.

## Atsauces
Mariāns Gāborīks

**Mariāns Gāborīks** (; dzimis  Trenčīnā, Čehoslovākijā) ir bijušais slovāku hokejists, spēlēja labās malas uzbrucēja pozīcijā, Slovākijas hokeja izlases dalībnieks. Pēdējā komanda kurā spēlēja (2018) bija Nacionālā hokeja līgas klubs Otavas "Senators".

## Spēlētāja karjera
Karjeru uzsāka Slovākijas Ekstralīgas klubā Trenčīnas "Dukla". Pēc divām sezonām viņu 2000. gada NHL draftā izvēlējās Minesotas "Wild" ar kopējo trešo kārtas numuru. "Wild" viņš pavadīja astoņas sezonas, 2009. gada vasarā pārceļoties uz Ņujorkas "Rangers". M. Gāboriks ir "Wild" kluba visu laiku rezultatīvākais hokejists.

2012.—13. gada sezonā Gāborīks tika aizmainīts uz Kolumbusas "Blue Jackets" vienību, taču jau nākamās sezonas vidū uzbrucējs nonāca Losandželosas "Kings" sastāvā. 2013.—14. gada sezonā kopā ar "Kings" izcīnīja Stenlija kausu. 2014.—15. gada sezonā Gāborīks atzīmējās ar 47 rezultativitātes punktiem, taču turpmākajās sezonās viņa rezultativitātes kritās. 2018. gada februāra vidū uzbrucējs tika aizmainīts uz Otavas "Senators".

Slovākijas izlases sastāvā piedalījies divās Olimpiskajās spēlēs (2006, 2010), četros Pasaules čempionātos (2001, 2004, 2005, 2007), kā arī ir izcīnījis bronzas medaļu 1999. gada Pasaules čempionātā junioriem. Bija iekļauts arī 2014. gada Olimpisko spēļu turnīra izlases sastāvā, taču traumas dēļ uz to nedevās.
2021. gada 4. novembrī Mariāns Gāborīks oficiāli paziņoja par karjeras noslēgšanu NHL.

## Ārējās saites
*
* NHL profils 
* The Internet Hockey Database profils
Krasta iela (Rēzekne)

**Krasta iela** ir iela Rēzeknes Centra rajonā.

## Ielu savienojumi
Krasta iela ir savienota ar šādām ielām:
* Dārzu iela
* Dzirnavu iela (T-veida krustojums)
* Pulkveža Brieža iela (T-veida krustojums)
* Nikodema Rancāna iela (T-veida krustojums)
* 18. novembra iela (T-veida krustojums)

## Skatīt arī
* "Zeimuļs"
* Centra rajons
* Rēzeknes ielas
2011. gada Ķīnas Grand Prix

**2011. gada Ķīnas Grand Prix** izcīņa notika 17. aprīlī, Ķīnā. Uzvaru izcīnīja Luiss Hamiltons, pārtraucot Sebastiana Fetela, kurš ierindojās otrajā vietā, četru uzvaru sēriju. Trešo vietu, startējot no 18. vietas, izcīnīja Fetela komandas biedrs — Marks Vebers. Sacīkstēs tika uzstādīts jauns finišējušo pilotu skaits - no 24 pilotiem, kas startēja, izstājās tikai viens (Algersuari) - tā pārspējot  sacīkšu rekordu, kurā finišēja 22 piloti.

## Kvalifikācija

## Sacīkstes

## Kopvērtējums

;Braucēju čempionāts

;Konstruktoru čempionāts

* **Piezīme**: Parādītas tikai pirmās piecas pozīcijas.
Reina-Rūra

**Reina-Rūra** jeb **Reinas-Rūras reģions** () ir lielākā pilsētu aglomerācija Vācijā, tajā dzīvo aptuveni 10 miljoni iedzīvotāju. Reina-Rūra atrodas Ziemeļreinas-Vestfālenes federālajā zemē valsts rietumos. Lielākās pilsētas policentriskajā aglomerācijā ir Ķelne, Diseldorfa, Dortmunde, Dīsburga, Bonna un Esene. Reinas-Rūras aglomerācija atrodas tā sauktā Eiropas "zilā banāna" centrā.

Reinas-Rūras reģiona nosaukums ir izveidojies no abu lielāko šajā reģionā plūstošo upju Reinas un Rūras nosaukumiem.

## Ārējās saites

* ''Europäische Metropolregionen in Deutschland''
Gerets Beils

**Gerets Frenks Beils** (; dzimis  Kārdifā, Velsā) ir bijušais profesionālais velsiešu futbolists, spēlēja pussarga un aizsarga pozīcijās, Velsas futbola izlases bijušais dalībnieks. Pēdējā Beila komanda bija ASV augstākās futbola līgas Los Angeles FC 2022. gadā.

Profesionāļa karjeru viņš uzsāka 2005. gadā *[[Southampton FC|Southampton]]* kluba sastāvā, kopš 2007. gada pārstāvēja *[[Tottenham Hotspur F.C.|Tottenham Hotspur]]*. 2011. gada 17. aprīlī G. Beils tika atzīts par Premjerlīgas 2010.—2011. gada sezonas labāko spēlētāju *PFA* vērtējumā. 2013. gada aprīlī ticis atzīts par 2012.—2013. gada sezonas labāko spēlētāju. 2013. gada septembrī G. Beils pievienojās Madrides "Real". Šis darījums Spānijas klubam izmaksāja 100 miljonus eiro (£85,3 miljoni), kas līdz 2016. gadam bija rekordsumma futbola vēsturē.
2022. gada 27. jūnijā ASV augstākās futbola līgas komandas  Los Angeles FC vadība paziņoja par 12. mēnešu līguma noslēgšanu ar Beilu.

## Sasniegumi

**Tottenham Hotspur**

* Anglijas Līgas kauss finālists: 2008–09, 2020–21

**Real Madrid**

* Spānijas La Liga: 2016–17, 2019–20, 2021–22
* Copa del Rey: 2013–14
* Spānijas Superkauss: 2017
* UEFA Čempionu līga: 2013–14, 2015–16, 2016–17, 2017–18, 2021–22
* UEFA Superkauss: 2014, 2017
* FIFA Klubu Pasaules kauss: 2014, 2017, 2018

**Los Angeles FC**

*MLS čempions:2022

**Individuālie sasniegumi**

* ''Tottenham Hotspur'' sezonas labākais jaunais spēlētājs: 2009–10, 2010–11
* *Tottenham Hotspur* sezonas labākais spēlētājs: 2012–13
* Velsas gada futbolists: 2010, 2011, 2013, 2014, 2015, 2016
* Anglijas Premjerlīgas sezonas labākais spēlētājs: 2012–13

## Atsauces

## Ārējās saites
Beils

**Beils** var būt:
* Gerets Beils (*Gareth Bale*; 1989) — velsiešu futbolists;
* Kristians Beils (*Christian Bale*; 1974) — angļu aktieris.
Abrupe (ciems)

**Abrupe** ir apdzīvota vieta Cēsu novada Jaunpiebalgas pagastā. Izvietojusies Kalnupes labajā krastā pie autoceļa P33 5 km no pagasta centra Jaunpiebalgas, 56 km no novada centra Cēsīm un 134 km no Rīgas. 1933. gadā piešķirts biezi apdzīvotas vietas statuss ar 248 iedzīvotājiem (1935.g.). No 1949. līdz 1957. gadam Abrupes ciema centrs.

Abrupē dzimis viens no pirmajiem latviešu rakstniekiem — Jēkabs Zvaigznīte. Latvijas PSR laikā Abrupē atradās Kaļiņina kolhoza centrs.

## Iedzīvotāju skaita izmaiņas
Esošajās robežās, pēc CSP un OSP datiem.

## Atsauces
Ātrā ēdināšana

[thumb|200px|Kaste ar [siera burgers|siera burgeriem un frī kartupeļiem]]

**Ātrā ēdināšana** (angļu: *fast food*) ir jēdziens, ko attiecina uz ēdienu, kuru var sagatavot un pasniegt īsā laika posmā, un kuru parasti pārdod restorānā vai veikalā ar tā uzsildāmajām vai atsaldējamām sastāvdaļām, kuras pasniedz ēšanai uz vietas vai līdzi ņemšanai.

## Vēsture
Ātrā ēdināšana jeb jau gatava ēdiena pārdošana tiek saistīta ar pilsētu attīstību un urbanizāciju. Senajā Romā uz ielām atradās tirgotāji, kas savos stendos pārdeva maizi, vīnu, kā arī ceptus dārzeņus un sautējumu, kas bija pieprasīti to cilvēku vidū, kuri nevarēja atļauties mājās uzstādīt kvalitatīvu un dārgu virtuves aprīkojumu un visbiežāk dzīvoja daudzstāvu māju kvartālos — insulās.

Ātrās ēdināšanas industrija sāka strauji attīstīties 20. gadsimta vidū, īpaši Amerikas Savienotajās Valstīs. Par vienu no pirmajiem un veiksmīgākajiem piemēriem tiek uzskatīts McDonald's, kas dibināts 1940. gadā un kļuva par globālu franšīzes tīklu.

## Uzturvērtība un sastāvs
Ātrās ēdināšanas produkti bieži satur augstu kaloriju daudzumu, piesātinātos taukus, pievienoto cukuru, sāli un dažādas pārtikas piedevas, piemēram, konservantus, aromatizētājus un krāsvielas. Vienlaikus šādā pārtikā parasti ir zems šķiedrvielu, vitamīnu (piemēram, A, C un B grupas vitamīni) un minerālvielu daudzums.

## Ietekme uz veselību
Regulāra ātrās ēdināšanas lietošana ir saistīta ar vairākām sabiedrības veselības problēmām. Zinātniskie pētījumi liecina, ka tā var veicināt:

* aptaukošanos,
* 2. tipa diabētu,
* paaugstinātu asinsspiedienu,
* sirds un asinsvadu slimības,

* garastāvokļa traucējumus un depresiju.

Turklāt pārtikas ar augstu kaloriju, sāls un cukura saturu regulāra lietošana var izraisīt smadzeņu atlīdzības sistēmas aktivizāciju, veicinot vēlmi pēc šāda veida pārtikas un līdzīgu uzvedību kā atkarību gadījumā.

## Ātrās ēdināšanas uzņēmumi
Lielākie starptautiskie ātrās ēdināšanas uzņēmumi:

* McDonald’s – vairāk nekā 38 000 restorānu vairāk nekā 100 valstīs.
* Burger King – pazīstams ar *Whopper* burgeru un vairāk nekā 18 000 restorāniem.
* KFC – specializējas vistas ēdienos, plaši izplatīts Āzijā un Āfrikā.
* Subway – pazīstams ar sviestmaizēm un uzkodu alternatīvām.
* Domino’s Pizza un Pizza Hut – nozīmīgi spēlētāji picas tirgū.
* Starbucks – specializējas kafijā, bet piedāvā arī sviestmaizes, salātus un uzkodas.

## Atsauces
Birmingham City FC

***Birmingham City F.C.*** (kluba pirmais nosaukums ir ***Birmingham City Football Club***) ir profesionāls Anglijas futbola klubs, kas ir bāzēts Birmingemā, Anglijā. Pašlaik (2015) spēlē Anglijas Čempionātā (pēc spēka 2. līmenis). Tas tika dibināts 1875. gadā kā **Small Heath Alliance**, vairākkārt nomainīja nosaukumu, ar pašreizējo nosaukumu klubs spēlē kopš 1943. gada. Birmingemas klubam veikmīgākie bija 1950. gadi un 1960. gadu sākums; 1956. gadā tika sasniegts FA kausa fināls. Klubs četras reizes ir triumfējis Anglijas pēc spēka otrajā līgā (1892–93, 1920–21, 1947–48, 1954–55). Mājas spēles komanda aizvada *St Andrew's* stadionā.

## Sasniegumi
* **Anglijas futbola 2. līmenis** (1893.—1992. **Otrā divīzija**; 1992.—2004. **Pirmā divīzija**; tagad — ***[[Anglijas futbola čempionāts|Championship]]***)
** Čempioni (4): 1892–93, 1920–21, 1947–48, 1954–55 
** Vicečempioni (7): 1893–94, 1900–01, 1902–03, 1971–72, 1984–85, 2006–07, 2008–09
* **[[FA kauss]]**
** Finālisti (2): 1930–31, 1955–56
* **[[Anglijas Līgas kauss]]**
** Kausa ieguvēji (2): 1962–63, 2010–11 
** Finālisti (1): 2000–01
* **Starppilsētu gadatirgu kauss**
** Finālisti (2): 1959–60, 1960–61

## Atsauces

## Ārējās saites

* Kluba oficiālā mājaslapa
Abrakadabra (dziesma)

**Abrakadabra** ir latviešu mūzikas grupas Musiqq dziesma, ar kuru tā uzvarēja 2009. gada Muzikālajā bankā.

## Balvas un nominācijas
### Balvas
* SEB Muzikālā banka 2009 — **1. vieta**

### Nominācijas
* Latvijas Mūzikas ierakstu gada balva 2009: labākā dziesma
* Latvijas Mūzikas ierakstu gada balva 2010: radio hits

## Ārējās saites
* Dziesmas vārdi
Džesika Hārdija

**Džesika Hārdija** (; dzimusi  Longbīčā, Kalifornijas štatā, ASV) ir amerikāņu peldētāja, kura specializējusies brasā un brīvā stila peldējumā. Viņai pašlaik pieder pasaules rekords 50 m peldējumā uz krūtīm īsajā baseinā.

Lielākajās starptautiskajās sacensībās Dž. Hārdija ir izcīnījusi 17 medaļas (9 zelti, 7 sudrabi un 1 bronza). Viņa plašākai publikai zināma kopš 2005. gada Pasaules čempionāta, kur sportiste izcīnīja trīs sudraba medaļas un laboja Leizelai Džonsai piederējušo pasaules rekordu 100 m brasā. 2005. gadā viņa tika atzīta par gada uzlecošo ASV peldētāju.

2008. gadā viņa kvalificējās startam 2008. gada Olimpiskajās spēlēs Pekinā, taču tika pieķerta dopinga lietošanā, par ko tika diskvalificēta uz vienu gadu. Pēc diskvalifikācijas termiņa beigām viņa ir atsākusi trenēties. Pēc tam 2012. gada Olimpiskajās spēlēs Londonā izcīnīja zeltu 4x100 m kompleksā stila stafetē un bronzu 4x100 m brīvā stila stafetē.

## Ārējās saites
*  

* ''USA Swimming'' profils
2011.—2012. gada KHL sezona

**2011.—2012. gada KHL sezona** bija ceturtā Kontinentālās hokeja līgas sezona. Tajā spēlēja 23 komandas — 19 komandas no Krievijas, bet pa vienai no Latvijas, Baltkrievijas, Kazahstānas un Slovākijas. Regulārā sezona tika uzsākta . Gagarina kausu izcīnīja Maskavas "OHK Dynamo".

Līgas dalībnieču pulkam pievienojās slovāku klubs Popradas "Lev", kura dalību līgā jau 2010.—11. sezonā izjauca Slovākijas Hokeja federācijas vilcināšanās sakarā ar atļaujas piešķiršanu klubam. "Lev" tika iekļauta starp Bobrova divīzijas komandām.

2011. gada 7. septembrī notika lidmašīnas avārija, lidmašīnā atradās Jaroslavļas "Lokomotiv" spēlētāji. Līdz ar to tika pārtraukta KHL sezonas atklāšanas spēle starp Ufas "Salavat Julajev" un Mitišču "Atlant". Pēc aviokatastrofas tika paziņots par sezonas sākuma pārcelšanu uz 13. septembri. Lai arī sākotnēji tika paziņots, ka komanda piedalīsies 2011.—2012. gada sezonā, taču vēlāk komandas vadība atsauca dalību KHL šajā sezonā, paziņojot par komandas dalību 2012.—2013. gada sezonā.

2012. gada KHL Zvaigžņu spēle notika Rīgā.

## Rezultāti
### Regulārā sezona
#### Konferenču rezultāti

#### Divīziju rezultāti
**Rietumu konference**

**Austrumu konference**

#### Labākie spēlētāji
##### Rezultatīvākie spēlētāji

##### Labākie vārtu guvēji

##### Rezultatīvākie aizsargi

##### Labākie vārtsargi*
VSIV - vidēji spēlē ielaistie vārdi

* Starp tiem vārtsargiem, kas spēlējuši vismaz 1000 minūtes.

##### Nedisciplinētākie spēlētāji

### Izslēgšanas kārta
Katrā kārtā sērija tiek aizvadīta līdz kādas komandas četrām uzvarām.

#### Labākie spēlētāji
##### Rezultatīvākie spēlētāji

##### Labākie vārtsargi
VSIV - vidēji spēlē ielaistie vārdi

## Mēneša labākie spēlētāji

## Sezonas apbalvojumi

## Atsauces

## Ārējās saites
* Līgas oficiālā mājaslapa
Melnupe (Mustjegi pieteka)

**Melnupe** (arī **Pēterupe**; ) ir ūdenstece Latvijā un Igaunijā, Mustjegi kreisā pieteka. Sākas Alūksnes augstienes dienvidrietumos mežainā apvidū pie Krāgaskalna. Vidustece Trapenes līdzenumā stipri līkumota, vietām gultni veido dolomīta klons un sliekšņi, krastos dolomīta atsegumi. Augštecē un vidustecē vietām upes gultne regulēta. 6,4 km garumā Latvijas un Igaunijas robežupe. Ietek Mustjegi pie Tursas (Igaunijā).

Lielākās pietekas: Medņupe (12 km, kreisā), Blīgzne (26 km), Baltiņupe (17 km). Upi šķērso autoceļi A2 un P34. Lielākās apdzīvotās vietas krastos ir Zeltiņi un Ādams. Upe izmantojama ūdenstūrismam, makšķerēšanai, mīt foreles.

## Atsauces
Pētri

**Pētri** () ir lielciems Igaunijas ziemeļrietumos, Harju apriņķī. Tas atrodas Raes pagasta ziemeļu daļā, tieši pie Tallinas pilsētas robežas un Tallinas lidostas dienvidu pusē.

Pētri ir viens no lielākajiem lielciemiem Igaunijā pēc iedzīvotāju skaita. Tā straujā attīstība sākās 21. gadsimta sākumā, kad bijušajās lauksaimniecības zemēs tika uzbūvēti plaši jaunie dzīvojamie rajoni, padarot to par nozīmīgu Tallinas aglomerācijas daļu.

## Vēsture
Rakstos Pētri ciems pirmo reizi minēts 1631. gadā (*Petriküll*) saistībā ar Meigu muižas (*Mõigu mõisa*) pārdošanu. 1857. gadā Pētri ciemā bija trīs saimniecības (Pētri, Allika un Vegeva) un 12 pirtis, kopā 15 mājsaimniecības. Līdz pat 20. gadsimta beigām apdzīvotā vieta saglabāja lauku raksturu.

Lielciema statusu Pētri ieguva 2012. gadā, reaģējot uz kraso iedzīvotāju skaita pieaugumu — ja 2000. gadā šeit dzīvoja tikai daži simti cilvēku, tad mūsdienās iedzīvotāju skaits pārsniedz sešus tūkstošus.

## Infrastruktūra un izglītība
Tā kā Pētri ir populāra dzīvesvieta jaunajām ģimenēm, šeit ir izveidota moderna infrastruktūra:
* Pētri bērnudārzs un pamatskola: atklāta 2009. gadā, vēlāk paplašināta.
* *Peetri Keskus*: tirdzniecības un brīvā laika pavadīšanas komplekss, kurā atrodas sporta zāle, bibliotēka un veikali.

## Transports
Pētri atrodas stratēģiski izdevīgā vietā starp autoceļu E263 (Tallina—Tartu—Veru—Luhamaa) un Tallinas apvedceļu. Lielciemu ar Tallinas centru savieno regulāra sabiedriskā transporta satiksme.

## Atsauces

## Ārējās saites

* Raes pagasta oficiālā vietne (igauniski)
Ludza (upe)

**Ludza** (arī **Iļža**; ) ir upe Latvijā un Krievijā. Iztek no Lielā Ludzas ezera, tek pa Mudavas zemieni. 27 km garumā Ludza ir Latvijas un Krievijas robežupe. Latvijas teritorijā un pa robežu upes gultne lielākoties regulēta (taisnota); pie Felicianovas ierīkota ūdenskrātuve. Ietek Utrojā (Rītupē) pie Goļņevas. Lielākās pietekas ir Čodarānu upe (26 km, kreisā), Iņņica (25 km, labā); vairāk kā 25 nelielas pietekas.

Lielākās apdzīvotās vietas krastos ir Felicianova, Cibla, Goliševa (Latvijā) un Borousi (Krievijā).

## Atsauces

## Ārējās saites
Pēterupe

**Pēterupe** var būt:
* Pēterupe — Rīgas jūras līcī ietekoša upe;
* Pēterupe — Saulkrastu pilsētas daļa;
* Pēterupe — apdzīvota vieta Saulkrastu pagastā;
* Melnupes cits nosaukums.
Stirniene (nozīmju atdalīšana)

**Stirniene** var būt:
* Stirniene — apdzīvota vieta Madonas novada Varakļānu pagastā;
* Stirniene — dzelzceļa stacija līnijā Krustpils—Rēzekne II;
* Stirniene — purvs Rucavas pagastā.

## Skatīt arī
* Stirnienes dīķi
* Stirnienes kapi
* Stirnienes muiža